《寄新安梁殿丞》
宋代·赵湘

郡孤诗句许秋供，见说多閒却似慵。
移树好禽来独院，上楼高雪在诸峰。
泉当月际摇吟影，藓自云边得屣踪。
此兴未寻频挂梦，阮公池馆旧相容。

作者简介：赵湘（959-993），字叔灵，祖籍南阳（《南阳集》卷一《后感知赋序》），居衢州西安（今浙江衢州。据《宋诗纪事》卷五）。太宗淳化三年（992）进士，授庐江尉。四年卒，年三十三（《景文集》卷四五《南阳集序》）。其后以孙赵抃贵，追赠司徒。湘之文扫除排俗，有孙、李遗风。赵湘诗风骨苍秀。